
סילבוס לקורס:   אֶל תּוֹךְ הַשִּׁיר
סדרת הרצאות על גדולי השירה העברית
מרצה: ד"ר אבי אלון

הרצאות מרחיבות דעת, מעוררות השראה ומרוממות רוח המלוות בקטעי וידאו ומוזיקה נדירים וחומרי ארכיון מרתקים
1.  יהודה עמיחי – "סְפֵקוֹת וַאֲהָבוֹת"
מסע אל שיריו וסיפור חייו של המשורר ששינה את פני השירה העברית והעניק לה קול אנושי, פשוט ועמוק. הרצאה עשירה בקטעי וידאו וחומרי ארכיון נדירים.
2.  תרצה אתר – "בִּגְלַל הַלַּיְלָה"
מסע אל שיריה וסיפור חייה של אחת המשוררות האהובות בישראל. דרך חומרי ארכיון נדירים נגלה את דמותה המורכבת ונפענח את הסיפורים שמאחורי שיריה הגדולים.
3. אברהם חלפי – "חַיָּיו מְלֵאֵי שִׁיר"
הרצאה על המשורר והשחקן אברהם חלפי, מי שכתב כמה מהשירים המרגשים ביותר בזמר העברי. נצלול אל עולמו הפיוטי ואל סיפור חייו יוצא הדופן.
4.  מאיר אריאל – "צוֹלֵל חָפְשִׁי לְלֹא מִצְנָח"
מפגש עם עולמו של אחד היוצרים המקוריים והאהובים בישראל. דרך השירים, הסיפורים וחומרי ארכיון נדירים ננסה להבין כיצד הפך מאיר אריאל לאגדה.
5. זלדה – "צִפּוֹר אֲחֻזַּת קֶסֶם"
כיצד הפכה משוררת חרדית לקול אהוב על קוראים מכל גוני החברה הישראלית? הרצאה מרתקת על חייה, שירתה ועולם הרוח הייחודי שלה.
6. דליה רביקוביץ – "שׁוּבִי לְבֵיתֵךְ"
מסע אל חייה ושירתה של אחת המשוררות החשובות בישראל. נעסוק ביופייה של יצירתה, בתחנות חייה ובסיפורים שמאחורי השירים שנכנסו ללב התרבות העברית.
7. יונה וולך – "אָדָם צוֹבֵר זִכְרוֹנוֹת"
הרצאה על המשוררת ששינתה את גבולות השירה העברית ופרצה כל מוסכמה. דרך שיריה וסיפור חייה נכיר אחת הדמויות המסקרנות והנועזות בתרבות הישראלית.
8.  ארז ביטון – "אַתֶּם הַחוֹלְפִים עַל פָּנַי"
סיפור חיים מעורר השראה על התמודדות, כאב ותקווה, לצד מפגש עם שירתו של חתן פרס ישראל ארז ביטון. הרצאה על כוחן של מילים לשנות חיים.

